
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


4 Αυγούστου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 2738 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Τροποποίηση της με αριθμό 16550/28-11-2016 
απόφασης του Αναπληρωτή Υπουργού Οικονο¬ 
μίας και Ανάπτυξης με θέμα: «Προκήρυξη Δρά¬ 
σης: Πρόγραμμα επιχορήγησης επιχειρήσεων για 
την απασχόληση 10.000 ανέργων, ηλικίας 30-49 
ετών». 

2 Καθορισμός αριθμού θέσεων εισακτέων υπο¬ 
ψηφίων της Μουσουλμανικής Μειονότητας της 
Θράκης στο Παιδαγωγικό Τμήμα Δημοτικής Εκ¬ 
παίδευσης του Αριστοτελείου Πανεπιστημίου 
Θεσσαλονίκης. 

3 Έγκριση υπερωριακής απογευματινής εργασίας 
υπαλλήλου με σχέση εργασίας Ι.Δ. αορίστου χρό¬ 
νου του Εθνικού και Καποδιστριακού Πανεπιστη¬ 
μίου Αθηνών. 


ΑΠΟΦΑΣΕΙΣ 

Αριθμ. 12695 _ (1) 

Τροποποίηση της με αριθμ. 16550/28-11-2016 
απόφασης του Αναπληρωτή Υπουργού Οικονο¬ 
μίας και Ανάπτυξης με θέμα: «Προκήρυξη Δρά¬ 
σης: Πρόγραμμα επιχορήγησης επιχειρήσεων για 
την απασχόληση 10.000 ανέργων, ηλικίας 30-49 
ετών». 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΟΙΚΟΝΟΜΙΑΣ ΚΑΙ ΑΝΑΠΤΥΞΗΣ 

Έχοντας υπόψη: 

1. Τις διατάξεις του άρθρου 90 του «Κώδικα Νομοθεσί¬ 
ας για την Κυβέρνηση και τα Κυβερνητικά Οργανα», που 
κυρώθηκε με το άρθρο πρώτο του π.δ. 63/2005 (Α' 98). 

2. Τις διατάξεις του π.δ. 116/2014 «Οργανισμός Υπουρ¬ 
γείου Ανάπτυξης και Ανταγωνιστικότητας» (Α' 185), όπως 
ισχύει. 

3. Το π.δ. 123/04-11-2016 (Α'208) «Ανασύσταση και 
μετονομασία του Υπουργείου Διοικητικής Μεταρρύθ¬ 
μισης και Ηλεκτρονικής Διακυβέρνησης, ανασύστα¬ 
ση του Υπουργείου Τουρισμού, σύσταση Υπουργείου 


Μεταναστευτικής Πολιτικής και Υπουργείου Ψηφιακής 
Πολιτικής, Τηλεπικοινωνιών και Ενημέρωσης, μετονο¬ 
μασία Υπουργείων Εσωτερικών και Διοικητικής Ανασυ¬ 
γκρότησης, Οικονομίας, Ανάπτυξης και Τουρισμού και 
Υποδομών, Μεταφορών και Δικτύων» 

4. Το π.δ. 125/05-11-2016 (Α' 210) περί Διορισμού 
Υπουργών, Αναπληρωτών Υπουργών και Υφυπουργών 

5. Την υπ. αριθμ. Υ197/16.11.2016 απόφαση του Πρω¬ 
θυπουργού (Β'3722) «Ανάθεση Αρμοδιοτήτων στον Ανα¬ 
πληρωτή Υπουργό Οικονομίας και Ανάπτυξης Αλέξαν¬ 
δρο Χαρίτση» όπως τροποποιήθηκε με την υπ. αριθμ. 
Υ226/27-12-2016 (Β'4233) απόφαση του Πρωθυπουρ¬ 
γού «Τροποποίηση απόφασης ανάθεσης αρμοδιοτήτων 
στον Αναπληρωτή Υπουργό Οικονομίας και Ανάπτυξης, 
Αλέξανδρο Χαρίτση» 

δ.Τον Κανονισμό (ΕΕ) αριθ.1303/2013 του Ευρωπαϊκού 
Κοινοβουλίου και του Συμβουλίου της 17/12/2013. 

7. Τον Κανονισμό (ΕΕ) αριθ. 1304/2013 του Ευρωπαϊ¬ 
κού Κοινοβουλίου και του Συμβουλίου της 17/12/2013. 

8. Τις διατάξεις του άρθρου 29 του ν. 1262/1982 «Για 
την παροχή κινήτρων ενίσχυσης της Οικονομικής και 
Περιφερειακής Ανάπτυξης της Χώρας και τροποποίηση 
συναφών διατάξεων» (Α' 70), όπως ισχύει. 

9. Τις διατάξεις του ν. 4144/2013 «Αντιμετώπιση της 
παραβατικότητας στην Κοινωνική Ασφάλιση και στην 
αγορά εργασίας και λοιπές διατάξεις αρμοδιότητας 
του Υπουργείου Εργασίας, Κοινωνικής Ασφάλισης και 
Πρόνοιας» (Α' 88), που αντικατέστησε το άρθρο 2 του 
ν. 2956/2001 «Αναδιάρθρωση του ΟΑΕΔ και άλλες δια¬ 
τάξεις» (Α'258). 

10. Τις διατάξεις του ν. 4314/2014 «Α) Για τη διαχεί¬ 
ριση, τον έλεγχο και την εφαρμογή αναπτυξιακών πα¬ 
ρεμβάσεων για την προγραμματική περίοδο 2014-2020, 
Β) Ενσωμάτωση της Οδηγίας 2012/17 του Ευρωπαϊκού 
Κοινοβουλίου και του Συμβουλίου της 13ης Ιουνίου 2012 
(ΕΕ 1 156/16.6.2012) στο ελληνικό δίκαιο, τροποποίηση 
του ν. 3419/2005 (Α'297) και άλλες διατάξεις» (Α'265), 
όπως έχουν τροποποιηθεί και ισχύουν και ιδίως τις δια¬ 
τάξεις της παρ. 1 του άρθρου 47 αυτού. 

11 .Τις διατάξειςτου ν. 4270/2014 «Αρχές δημοσιονομι¬ 
κής διαχείρισης και εποπτείας (ενσωμάτωση της Οδηγίας 
2011/85/ΕΕ) - δημόσιο λογιστικό και άλλες διατάξεις» (Α' 
143), όπως ισχύουν. 

12. Τον Κανονισμό (ΕΚ) αριθ. 1407/2013 της Επιτροπής 
της 18-12-2013 σχετικά με την εφαρμογή των άρθρων 
107 και 108 της Συνθήκης για τη λειτουργία της Ευρω¬ 
παϊκής Ένωσης στις ενισχύσεις ήσσονος σημασίας (ΕΕ ί 
352/24-12-2013). 

13. Τη με αρ. πρωτ. (1(2014) /10128 ίίηθΙ/17/12/2014 
Απόφαση της Ευρωπαϊκής Επιτροπής για την έγκριση 
του Επιχειρησιακού Προγράμματος «Ανάπτυξη Ανθρώ¬ 
πινου Δυναμικού, Εκπαίδευση και Διά Βίου Μάθηση 
2014-2020» (Κωδικός 0(11 20140Κ05Μ90Ρ001), όπως 
ισχύει κάθε φορά. 

14. Την εγκύκλιο 32030/ΕΥΣΣΑ 798/20.03.2015 «Εξειδί- 
κευση των ΕΠ της προγραμματικής περιόδου 2014-2020». 

15. Το εγκεκριμένο έγγραφο Εξειδίκευσηςτου Επιχει¬ 
ρησιακού Προγράμματος ΑΝΑΔΕΔΒΜ 2014-2020 σύμ¬ 
φωνα με την 12η απόφαση της Επιτροπής Παρακολού¬ 
θησης του ΕΠ ΑΝΑΔ ΕΔΒΜ, της 26ης Οκτωβρίου 2016. 

16. Το ν. 2956/2001 (Α' 258), «Αναδιάρθρωση ΟΑΕΔ 
και άλλες διατάξεις», όπως τροποποιήθηκε και ισχύει. 

17. Τη με αρ. πρωτ. 6371/ΕΥΘΥ 72/20-1-2015 διευκρι¬ 
νιστική εγκύκλιο της Ειδικής Υπηρεσίας Θεσμικής Υπο¬ 
στήριξης (ΕΥΘΥ) του Υπ. Ανάπτυξης και Ανταγωνιστικό¬ 
τητας με θέμα την παροχή οδηγιών για την εφαρμογή 
διατάξεων του ν.4314/2014. 

18. Την εγκύκλιο 32030/ΕΥΣΣΑ798/20-3-2015 «Εξειδί- 
κευση των ΕΠ της προγραμματικής περιόδου 2014-2020. 

19. Τη μεθοδολογία και τα κριτήρια επιλογής έγκρι¬ 
σης των πράξεων του Επιχειρησιακού Προγράμματος, 
ΑΝΑΔΕΔΒΜ 2014 - 2020 σύμφωνα με τις αποφάσεις/ 
συμπεράσματα της 1 ης συνεδρίασης της Επιτροπής Πα¬ 
ρακολούθησης του ΕΠ ΑΝΑΔ ΕΔΒΜ, 1 η Ιουλίου 2015. 

20. Τη με αριθμ. 1952/15-7-2016 απόφαση του Δ.Σ του 
ΟΑΕΔ, με την οποία εγκρίθηκε το Οργανόγραμμα του 
ΟΑΕΔ ως ΕΦΔ της ΕΥΔ ΕΠΑΝΑΔ ΕΔΒΜ 2014-2020 για τη 
διαχείριση Πράξεων Κρατικών Ενισχύσεων. 

21. Τη με αριθμ. 58118/15-7-2016 απόφαση τηςΔιοι- 
κήτριας του ΟΑΕΔ, με την οποία συστάθηκαν Γραφεία 
Παρακολούθησης των Ενεργητικών Πολιτικών Απασχό¬ 
λησης στα ΚΠΑ 2. 

22. Τον ν. 4430/2016 (ΦΕΚ Α/205/2016) για την κοι¬ 
νωνική και αλληλέγγυα Οικονομία και ανάπτυξη των 
φορέων της. 

23. Τη με αριθμ. 11319/9-9-2016 απόφαση του Υφυ¬ 
πουργού Οικονομίας, Ανάπτυξης και Τουρισμού περί 
«Ορισμού του «ΟΑΕΔ» ως Ενδιάμεσου Φορέα του Επι¬ 
χειρησιακού Προγράμματος «Ανάπτυξη Ανθρώπινου Δυ¬ 
ναμικού, Εκπαίδευση και Διά Βίου Μάθηση 2014-2020». 
Ανάθεση αρμοδιοτήτων διαχείρισης για Πράξεις Κρα¬ 
τικών Ενισχύσεων του Επιχειρησιακού Προγράμματος 
«Ανάπτυξη Ανθρώπινου Δυναμικού, Εκπαίδευση και Διά 
Βίου Μάθηση 2014-2020», (Β'3048). 

24. Την απόφαση Νοί 1 /30-09-2016 της Επιτροπής 
Παρακολούθησης του Ε.Π. Ανάπτυξη Ανθρώπινου 
Δυναμικού, Εκπαίδευση και Διά Βίου Μάθηση (ΑΔΑ: 
ΩΔΚΥ465307-Μ9Ρ). 


25. Την κοινή υπουργική απόφαση με αριθμ. 2/82850/ 
0022/2013 των Υπουργών Οικονομικών -Εργασίας Κοι¬ 
νωνικής Ασφάλειας και Πρόνοιας (ΥΟΔΔ'487). 

26. Το με αρ. πρωτ. 16473/25-11-2016 έγγραφο της 
ΕΥΔ ΕΠ ΑΝΑΔΕΔΒΜ προς την Ειδική Υπηρεσία Κρατικών 
Ενισχύσεων. 

27. Τη με αρ. πρωτ. 124775/ΕΥΚΕ 4273/25-11-2016 
σύμφωνη γνώμη υπό προϋποθέσεις της Ειδικής Υπη¬ 
ρεσίας Κρατικών Ενισχύσεων. 

28. Την ανάγκη τροποποίησής της με αριθμ. 16550/ 
28-11 -2016 (Β' 3860) απόφασης του Αναπληρωτή Υπουρ¬ 
γού Οικονομίας και Ανάπτυξης. 

29. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη εις βάρος του κρατικού 
προϋπολογισμού, αποφασίζουμε 

Την τροποποίηση της με αριθμ. 16550/28-11 -2016 
απόφασης του Αναπληρωτή Υπουργού Οικονομίας και 
Ανάπτυξης με θέμα: «Προκήρυξη δράσης: Πρόγραμμα 
επιχορήγησης επιχειρήσεων για την απασχόληση 10.000 
ανέργων, ηλικίας 30-49 ετών» (Β'3860), ως ακολούθως: 

1 .Το Άρθρο 2 «Πλαίσιο ένταξης - Χρηματοδότηση -Επι¬ 
λέξιμες περιοχές» της ως άνω απόφασης αντικαθίσταται 
ως εξής: 

«1. Δείκτες εκροών και αποτελέσματος 

Α. Δείκτες εκροών 

α) 0001: άνεργοι, συμπεριλαμβανομένων των μακρο¬ 
χρόνια ανέργων 

β) (1002: μακροχρόνια άνεργοι. 

γ) Τ4850: Άνεργοι, συμπεριλαμβανομένων των μακρο¬ 
χρόνια ανέργων, 30-44 ετών. 

δ) Τ4854: Άνεργοι που δεν έχουν ενταχθεί στην τριτο¬ 
βάθμια εκπαίδευση. 

Β. Δείκτες Αποτελέσματος 

α) 0Β06 Συμμετέχοντες που κατέχουν θέση απασχό¬ 
λησης, συμπεριλαμβανομένης της αυτοαπασχόλησης 
εντός έξι μηνών από τη λήξη συμμετοχής τους». 

2. Η πράξη «Πρόγραμμα επιχορήγησης επιχειρήσεων 
για την απασχόληση 10.000 ανέργων ηλικίας 30-49 ετών» 
εντάσσεται στο Ε.Π. Ανάπτυξη Ανθρώπινου Δυναμικού, 
Εκπαίδευση και διά βίου Μάθηση 2014 -2020 (ΕΠ ΑΝΑ¬ 
ΔΕΔΒΜ) και συγχρηματοδοτείται από το Ευρωπαϊκό 
Κοινωνικό Ταμείο (ΕΚΤ). 

Η δράση εμπίπτει: α) στον άξονα Προτεραιότητας 2 
«Βελτίωση Προοπτικών Απασχόλησης και Ανάπτυξης 
Δεξιοτήτων Ανθρώπινου Δυναμικού», β) θεματικό στό¬ 
χο 8 Επενδυτική Προτεραιότητα 8.1 3) δράση 2.8.1.1.02 
«Προγράμματα δημιουργίας νέων θέσεων εργασίας 
στον ιδιωτικό τομέα για ανέργους και ειδικές ομάδες 
ανέργων». 

3. Στο πλαίσιο του ΕΣΠΑ 2014-2020 ως επιλέξιμες γε¬ 
ωγραφικές περιοχές του ΕΠ ΑΝΑΔ ΕΔΒΜ ορίστηκαν οι 
δεκατρείς (13) περιφέρειες της χώρας, οι οποίες κατη¬ 
γοριοποιούνται ως εξής: 

α) Περισσότερο Αναπτυγμένες Περιφέρειες: Αττική, 
Νότιο Αιγαίο 

β) Περιφέρειες σε μετάβαση: Δυτική Μακεδονία, Στε¬ 
ρεά Ελλάδα, Ιόνια Νησιά, Πελοπόννησος, Βόρειο Αιγαίο, 
Κρήτη 

γ) Λιγότερο Ανεπτυγμένες Περιφέρειες: Ανατολική 
Μακεδονία και Θράκη, Κεντρική Μακεδονία, Ήπειρος, 
Θεσσαλία, Δυτική Ελλάδα. 

4. Σύμφωνα με την εξειδίκευση εφαρμογής του ΕΠ 
ΑΝΑΔ ΕΔΒΜ για τη συγκεκριμένη δράση, τα ανώτατα 
όρια κατανομής της συνολικής διαθέσιμης δημόσιας δα¬ 
πάνης κατανέμονται στις Περιφέρειες της χώρας ως εξής: 


Περιφέρειες 

Προϋπολογισμός 

Θέσεις 

Ανατολική Μακεδονία- 
Θράκη, Κεντρική Μακεδονία 
Ήπειρος, Θεσσαλία, 

Δυτική Ελλάδα 

29.902.533 € 

5.540 

Δυτική Μακεδονία, Ιόνια 
Νησιά, Πελοπόννησος, Βό¬ 
ρειο Αιγαίο, Κρήτη 

9.050.579 € 

1.675 

Αττική 

10.368.179 € 

1.920 

Στερεά Ελλάδα 

3.442.044 € 

635 

Νότιο Αιγαίο 

1.236.665 € 

230 

Σύνολο: 

54.000.000 € 

10.000 


5. Το ύψος της συνολικής διαθέσιμης δημόσιας δα¬ 
πάνης του προγράμματος ανέρχεται στο ποσό των 
54.000.000,00 ευρώ (ΚΑΕ 2493) και κατανέμεται σε ετή¬ 
σια βάση ως εξής: 

- Για το έτος 2017:40.000.000,00 ευρώ 

- Για το έτος 2018:14.000.000,00 ευρώ 

6. Κωδικός Πρόσκλησης ΘΑΕΔ_01 - Α.Α:1915 στο ΟΠΣ- 
ΕΣΠΑ». 

2. Η παράγραφος 7.1 του άρθρου 7 με τίτλο: «ΚΡΙΤΗΡΙΑ 
ΚΑΙ ΔΙΑΔΙΚΑΣΙΑ ΑΞΙΟΛΟΓΗΣΗΣ - ΈΓΚΡΙΣΗ ΠΡΑΞΕΩΝ» 
αντικαθίσταται ως εξής: 

«7.1. ΟΡΓΑΝΑ ΑΞΙΟΛΟΓΗΣΗΣ ΑΙΤΗΣΕΩΝ ΧΡΗΜΑΤΟ¬ 
ΔΟΤΗΣΗΣ 

Μετά τη λήξη της προθεσμίας υποβολής των αιτήσεων 
χρηματοδότησης το Γραφείο Απασχόλησης της αρμόδι¬ 
ας Υπηρεσίας προβαίνει εντός τριάντα (30) εργάσιμων 
ημερών στην αξιολόγησή τους αναφορικά με την πλη¬ 
ρότητα ή μη των όρων και προϋποθέσεων ένταξης στο 
ανωτέρω πρόγραμμα. Σε περίπτωση καθυστερήσεων 
λόγω τεχνικών προβλημάτων των πληροφοριακών συ¬ 
στημάτων, η ανωτέρω προθεσμία για την αξιολόγηση 
των αιτήσεων χρηματοδότησης αναστέλλεται μέχρι την 
πλήρη αποκατάσταση της λειτουργίας τους. 

Αρμόδιο όργανο για την έγκριση της αξιολόγησης 
και την έκδοση εγκριτικής ή απορριπτικής απόφασης 
των δικαιούχων επιχειρήσεων είναι ο Προϊστάμενος της 
αρμόδιας Υπηρεσίας, μετά από εισήγηση του Γραφείου 
Απασχόλησης σύμφωνα με τα οριζόμενα στο Παράρτη¬ 
μα, το οποίο αποτελεί αναπόσπαστο τμήμα της παρού¬ 
σας και το οποίο δύναται να τροποποιηθεί με απόφαση 
του Δ.Σ. του ΟΑΕΔ». 

3. Το δέκατο τρίτο εδάφιο της παραγράφου 7.3. με 
τίτλο «ΈΓΚΡΙΣΗ» του άρθρου 7 αντικαθίσταται και προ¬ 
στίθεται εδάφιο ως εξής: 

«Εντός εξήντα (60) ημερών από την έκδοση της εγκρι¬ 
τικής απόφασης στο πρόγραμμα, η επιχείρηση προβαίνει 
σε πρόσληψη του ατόμου. 


Σε περίπτωση καθυστερήσεων λόγω τεχνικών προ¬ 
βλημάτων των πληροφοριακών συστημάτων, η ανωτέ¬ 
ρω προθεσμία αναστέλλεται μέχρι την πλήρη αποκατά¬ 
σταση της λειτουργίας τους.». 

4. Στο τέλος της υποπαραγράφου Α με τίτλο «Υποβολή 
αίτησης για καταβολή ενίσχυσης» της παρ. 8.1 «ΕΞΟ¬ 
ΦΛΗΣΗ ΔΑΠΑΝΩΝ ΥΛΟΠΟΙΗΣΗΣ» του άρθρου 8 «ΔΙΑ¬ 
ΔΙΚΑΣΙΑ ΥΛΟΠΟΙΗΣΗΣ ΠΑΡΑΚΟΛΟΥΘΗΣΗ ΠΡΑΞΕΩΝ» 
προστίθεται εδάφιο ως εξής: 

«Σε περίπτωση καθυστερήσεων λόγω τεχνικών προ¬ 
βλημάτων των πληροφοριακών συστημάτων, η ανωτέ¬ 
ρω προθεσμία αναστέλλεται μέχρι την πλήρη αποκατά¬ 
σταση της λειτουργίας τους.». 

Κατά τα λοιπά ισχύει η με αριθμό 16550/28-11-2016 
απόφαση του Αναπληρωτή Υπουργού Οικονομίας και 
Ανάπτυξης με θέμα: Προκήρυξη Δράσης: «Πρόγραμμα 
επιχορήγησης επιχειρήσεων για την απασχόληση 10.000 
ανέργων, ηλικίας 30-49 ετών». 

Η παρούσα απόφαση ισχύει από 01-12-2016, ημερο¬ 
μηνία δημοσίευσης της με αριθμ. 16550/28-11-2016 
απόφασης του Αναπληρωτή Υπουργού Οικονομίας και 
Ανάπτυξης"Προκήρυξη δράσης: «Πρόγραμμα επιχορή¬ 
γησης επιχειρήσεων για την απασχόληση 10.000 ανέρ¬ 
γων, ηλικίας 30-49 ετών»" (Β' 3860). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Αναπληρωτής Υπουργός 

ΑΛΕΞΑΝΔΡΟΣ ΧΑΡΙΤΣΗΣ 


Αριθμ. Φ. 253.1/12897 7/Α5 (2) 

Καθορισμός αριθμού θέσεων εισακτέων υπο¬ 
ψηφίων της Μουσουλμανικής Μειονότητας της 
Θράκης στο Παιδαγωγικό Τμήμα Δημοτικής Εκ¬ 
παίδευσης του Αριστοτελείου Πανεπιστημίου 
Θεσσαλονίκης. 

ΟΙ ΥΠΟΥΡΓΟΙ 

ΠΑΙΔΕΙΑΣ, ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ - 
ΟΙΚΟΝΟΜΙΚΩΝ 

Έχοντας υπόψη: 

1 .Τις διατάξεις της παρ. 1 του άρθρου 14 του ν. 4452/ 
2017 (ΦΕΚ 17 Α'). 

2. Τις διατάξεις της παρ. 1 του άρθρου 4 του ν. 4186/ 2013 
(ΦΕΚ 193 Α'), όπως τροποποιήθηκε με την παρ. 1 του άρ¬ 
θρου 58 του ν. 4310/2014 (ΦΕΚ 258-Α') και αντικαταστάθη- 
κε με την παρ. 1 του άρθρου 3 του ν. 4327/2015 (ΦΕΚ 50 Α'). 

3. Τις διατάξεις των παρ. 1 και 2 του άρθρου 2 του 
ν. 2525/1997 (ΦΕΚ 188 Α') όπωςαντικαταστάθηκε με την 
παρ. 2 του άρθρου 1 του ν. 2909/2001 (ΦΕΚ 90 Α'). 

4. Τις διατάξεις της παρ. 10 του αρ. 7 του ν.4009/2011 
(ΦΕΚ 195 Α'), όπως προστέθηκε με το αρ. 7 παρ. 4 του 
ν.4142/2013 (ΦΕΚ 83 Α'). 

5. Τις διατάξειςτηςπαραγράφου 33 του άρθρου 39του 
ν. 4186/2013 (ΦΕΚ 193 Α'), όπως αντικαταστάθηκε με 
την παρ.4 του άρθρου 13 του ν. 4452/2017 (ΦΕΚ 17 Α'). 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'2738/04.08.2017 


6. Τις διατάξεις του άρθρου 24 παρ. 5 περ. ε' του ν. 4270/ 
2014 «Αρχές δημοσιονομικής διαχείρισης και εποπτείας 
(ενσωμάτωση της Οδηγίας 2011/85/ΕΕ) - δημόσιο λογι¬ 
στικό και άλλες διατάξεις.» (ΦΕΚ 143 Α'). 

7. Τις διατάξεις του άρθρου 3 «Εισαγωγή στην Τριτο¬ 
βάθμια Εκπαίδευση αποφοίτων Γενικού Λυκείου» του 
ν. 4327/2015 «Επείγοντα μέτρα για την Πρωτοβάθμια, 
Δευτεροβάθμια και Τριτοβάθμια Εκπαίδευση και άλλες 
διατάξεις» (ΦΕΚ 50 Α'). 

8. Τις διατάξεις της με αριθμ. πρωτ. Φ.253.1/40818/ 
Α5/9-3-2017 υπουργική απόφαση: «Καθορισμός αριθ¬ 
μού εισακτέων σπουδαστών στις Σχολές, τα Τμήματα 
και τις Εισαγωγικές Κατευθύνσεις Τμημάτων της Τρι¬ 
τοβάθμιας Εκπαίδευσης για το ακαδ. έτος 2017-2018» 
(ΦΕΚ 815 Β'), όπως τροποποιήθηκε με τη με αριθμ. 
πρωτ. Φ.253.1/60992/Α5/7-4-2017 υπουργική απόφα¬ 
ση (ΦΕΚ 1312 Β') και συμπληρώθηκε με τη με αριθμ. 
πρωτ. Φ.253.1/84559/Α5/19-5-2017 υπουργική απόφαση 
(ΦΕΚ 1876 Β'). 

9. Τ ις διατάξεις του άρθρου 90 του Κώδικα Νομοθεσί¬ 
ας για την Κυβέρνηση και τα κυβερνητικά όργανα, που 
κυρώθηκε με το άρθρο πρώτο του π.δ. 63/2005 «Κω¬ 
δικοποίηση της νομοθεσίας για την Κυβέρνηση και τα 
Κυβερνητικά όργανα» (ΦΕΚ 98 Α') κατ' εφαρμογή των 
οποίων βεβαιώνεται ότι από τις διατάξεις της παρούσας 
δεν προκαλείται δαπάνη σε βάρος του Κρατικού Προϋ¬ 
πολογισμού και του προϋπολογισμού του Αριστοτελείου 
Πανεπιστημίου Θεσσαλονίκης. 

10. Την με αριθμ. πρωτ. Φ1 /Α/644/92154/Β1 /I -6-2017 
εισήγηση της Γενικής Διεύθυνσης Οικονομικών Υπηρεσι¬ 
ών ότι δεν προκαλείται δαπάνη σε βάρος του κρατικού 
προϋπολογισμού. 

11. Τις διατάξεις του π.δ.125/2016 (ΦΕΚ 210 Α') «Διο¬ 
ρισμός Υπουργών, Αναπληρωτών Υπουργών και Υφυ¬ 
πουργών». 

12. Τις διατάξεις της με αριθμ. Υ29/08.10.2015 απόφα¬ 
σης του πρωθυπουργού «Ανάθεση αρμοδιοτήτων στον 
Αναπληρωτή Υπουργό Οικονομικών Γεώργιο Χουλιαρά- 
κη» (ΦΕΚ 2186 Β'), αποφασίζουμε: 

Ορίζουμε αριθμό εισακτέων δέκα πέντε (15) θέσεων 
στο Παιδαγωγικό Τμήμα Δημοτικής Εκπαίδευσης της 
Παιδαγωγικής Σχολής του Αριστοτελείου Πανεπιστη¬ 
μίου Θεσσαλονίκης (ΑΠΟ) για τους υποψηφίους των 
Πανελλαδικών Εξετάσεων ημερήσιων Γενικών Λυκείων 
για εισαγωγή στην Τριτοβάθμια εκπαίδευση με το σύστημα 
εισαγωγής που θεσπίστηκε με το ν. 4186/2013 (ΦΕΚ 193 Α') 
που προέρχονται αποκλειστικά από τη Μουσουλμανική 
Μειονότητα της Θράκης. 

Από τις παραπάνω θέσεις μία (1) διεκδικείται από τους 
υποψηφίους που συμμετείχαν τελευταία φορά στις Πα¬ 
νελλαδικές Εξετάσεις ημερήσιων Γενικών Λυκείων ένα 
(1) έτος πριν το έτος επιλογής και μία (1) διεκδικείται 
από τους υποψηφίους που συμμετείχαν τελευταία φορά 
στις Πανελλαδικές Εξετάσεις ημερήσιων Γενικών Λυκεί¬ 
ων δύο (2) έτη πριν το έτος επιλογής. 


Οι παραπάνω θέσεις ορίζονται εφεξής επιπλέον των 
θέσεων που ορίζονται για τους υποψηφίους της συγκε¬ 
κριμένης ειδικής κατηγορίας, σύμφωνα με τις διατάξεις 
της περ. νϋ, της παρ. 4, του άρθρου 2, του ν. 2525/1997 
(ΦΕΚ 188 Α') όπως αντικαταστάθηκε με την παρ. 2 του 
άρθρου 1 του ν. 2909/2001 (ΦΕΚ 90 Α'). 

Οι επιπλέον αυτοί εισακτέοι έχουν την υποχρέωση να 
επιλέξουν και να αξιολογηθούν επιτυχώς σε όλα τα μα¬ 
θήματα που προσφέρει οΤομέας Μειονοτικής Εκπαίδευ¬ 
σης του εν λόγω Τμήματος. Οι συγκεκριμένοι εισακτέοι 
δεν δικαιούνται μετεγγραφής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 28 Ιουλίου 2017 

Οι Υπουργοί 

Αναπληρωτής Υπουργός 

Παιδείας, Έρευνας 

και Θρησκευμάτων Οικονομικών 

ΚΩΝΣΤΑΝΤΙΝΟΣ ΓΑΒΡΟΓΛΟΥ ΓΕΩΡΓΙΟΣ ΧΟΥΛΙΑΡΑΚΗΣ 


Αριθμ. πράξης 642 (3) 

Έγκριση υπερωριακής απογευματινής εργασί¬ 
ας υπαλλήλου με σχέση εργασίας Ι.Δ. αορίστου 
χρόνου του Εθνικού και Καποδιστριακού Πανε¬ 
πιστημίου Αθηνών. 

Ο ΠΡΥΤΑΝΗΣ 

ΤΟΥ ΕΘΝΙΚΟΥ ΚΑΙ ΚΑΠΟΔΙΣΤΡΙΑΚΟΥ 
ΠΑΝΕΠΙΣΤΗΜΙΟΥ ΑΘΗΝΩΝ 

Έχοντας υπόψη: 

1. Τις διατάξεις του άρθρου 8, παρ. 18 εδάφιο θ' του 
ν. 4009/2011 (ΦΕΚ 195/6-9-2011 ,τ.Α') «Δομή, Λειτουργία, 
διασφάλιση της ποιότητας των σπουδών και διεθνοποί¬ 
ηση των ανωτάτων εκπαιδευτικών ιδρυμάτων». 

2. Τις διατάξεις του άρθρου 60 του π.δ. 410/1988 
(Φ.Ε.Κ. 191/30-8-1988, τ.Α') «Κωδικοποίηση σε ενιαίο 
κείμενο των διατάξεων της κείμενης νομοθεσίας, που 
αφορούν το προσωπικό με σχέση εργασίας Ι.Δ. του Δη¬ 
μοσίου, των Ο.Τ.Α. και των λοιπών Ν.Π.Δ.Δ.», όπως ισχύει. 

3. Τις διατάξεις του άρθρου 20 του ν.4354/2015 
(ΦΕΚ 176/16-12-2015, τ.Α') «Διαχείριση των μη εξυπη¬ 
ρετούμενων δανείων, μισθολογικές ρυθμίσεις και άλλες 
επείγουσες διατάξεις εφαρμογήςτης συμφωνίας δημοσι¬ 
ονομικών στόχων και διαρθρωτικών μεταρρυθμίσεων». 

4. Την υπ'αριθμ. 2/31029/ΔΕΠ/6-5-2016 εγκύκλιο του 
Γενικού Λογιστηρίου του Κράτους με θέμα «Παροχή οδη¬ 
γιών για την εφαρμογή των διατάξεων του Κεφ. Β'του 
ν.4354/2015 (176/Α>. 

5. Την υπ'αριθμ. 2/1757/0026/10-1 -2017 (ΦΕΚ: 17/τΒ7 
12-1-2017) απόφαση Αναπλ. Υπουργού Οικονομικών με 
θέμα «Καθορισμός δικαιολογητικών για την καταβολή 
αποζημίωσης για υπερωριακή, νυχτερινή, Κυριακών και 
εξαιρέσιμων ημερών εργασία». 

6. Το υπ' αριθμ.1617029388/9-6-2017 αίτημα του 
Διευθυντή Μηχανοργάνωσης περί έγκρισης υπερωρι- 
ακής εργασίας του μοναδικού υπαλλήλου της Δ/νσης 
Μηχανοργάνωσης που στηρίζει μηχανογραφικά το 
Τμήμα Μισθοδοσίας της Δ/νσης Οικονομικών Υπηρε¬ 
σιών του Πανεπιστημίου Αθηνών για 20 ώρες ανά μήνα 
κατά τους μήνες Σεπτέμβριο, Οκτώβριο και Νοέμβριο 
έτους 2017 προκειμένου να καλυφθούν οι άμεσες και 
επείγουσες υπηρεσιακές ανάγκες που προκύπτουν από 
την υποχρέωση της υλοποίησης των διατάξεων των 
ν. 4354/2015,4386/2016 και 4472/2017 αναφορικά με την 
άμεση εφαρμογή του νέου μισθολογίου στα μέλη ΕΤΕΠ 
και ΔΕΠ του Ιδρύματος μας και τον υπολογισμό και κα¬ 
ταβολή των διαφορών αποδοχών στα παραπάνω μέλη. 

7. Το υπ'αριθμ.2017008591/11-7-2017 έγγραφο της 
Δ/νσης Οικονομικών Υπηρεσιών του ΕΚΠΑ σύμφωνα με 
το οποίο η προκαλούμενη δαπάνη ανέρχεται σε 403.69 € 
και δύναται να καλυφθεί από τις εγγεγραμμένες πιστώ¬ 
σεις στον τακτικό προϋπολογισμό του Ιδρύματος (ΚΑΕ: 
0261 και ΚΑΕ: 0561). 

8. Τη διαπίστωση ότι κρίνεται επιβεβλημένη η παροχή 
υπερωριακής εργασίας για την αντιμετώπιση των επει- 
γουσών υπηρεσιακών αναγκών που προκύπτουν από: 
α) την έλλειψη προσωπικού και β) την υποχρέωση της 


άμεσης διεκπεραίωσης εντός προθεσμιών οικονομικών 
θεμάτων, αποφασίζουμε: 

Εγκρίνουμε την υπερωριακή απογευματινή εργασία 
πέραν του κανονικού ωραρίου τις εργάσιμες ημέρες και 
μέχρι την 22α ώρα του Αθανασίου Μυριτζή, υπαλλήλου 
ειδικότητας Πληροφορικής της ΠΕ κατηγορίαςτης Διεύ¬ 
θυνσης Μηχανοργάνωσης με σχέση εργασίας Ιδιωτικού 
Δικαίου αορίστου χρόνου για είκοσι (20) ώρες ανά μήνα 
κατά τους μήνες Σεπτέμβριο, Οκτώβριο και Νοέμβριο 
του τρέχοντος έτους, για την κάλυψη των προαναφερό- 
μενων υπηρεσιακών αναγκών. 

Η προκαλούμενη δαπάνη από την ως άνω απασχό¬ 
ληση ανέρχεται στο ποσό των 403,69 € και θα βαρύνει 
εγγεγραμμένες πιστώσεις του τακτικού προϋπολογισμού 
του Ιδρύματος μας ΚΑΕ: 0261 και 0561 (ποσό των 322,80 € 
και 80,89 € αντίστοιχα), οικονομικού έτους 2017. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Ιουλίου 2017 

Ο Πρύτανης 

ΜΕΛΕΤΙΟΣ - ΑΘΑΝΑΣΙΟΣ ΔΗΜΟΠΟΥΛΟΣ 

ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννβΙπη35ΐθΐ'.βΙ@β1.9 | ' 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 


























